Diari Oficial de la Generalitat Valenciana


Sumari del DOGV 6737, del 20-03-2012 (2012/2663)

Informació pública de la sol·licitud d'autorització ambiental integrada i de la sol·licitud d'autorització administrativa d'una planta de valoració de residus ramaders per mitjà de generació de biogàs en el terme municipal de Benlloch (Castelló). Expedient: 04/11/AAIS/CS.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2663


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització ambiental integrada i de la sol·licitud d'autorització administrativa d'una planta de valoració de residus ramaders per mitjà de generació de biogàs en el terme municipal de Benlloch (Castelló). Expedient: 04/11/AAIS/CS. [2012/2663]  
De conformitat amb el que establix l'article 28 de la Llei 2/2006, de 5 de maig, de Prevenció de la Contaminació i Qualitat Ambiental, i en compliment del que prescriu la Llei 54/1997, de 27 de desembre, del Sector Elèctric, el Reial Decret 1955/2000, d'1 de desembre, pel qual es Regulen les Activitats de Transport, Distribució, Comercialització, Subministrament i Procediments d'Autorització d'Instal·lacions d'Energia Elèctrica (BOE de 27.12.2000), i l'article 9 del Decret 88/2005, de 29 d'abril, del Consell, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (DOGV de 05.05.2005), se sotmeten a informació pública els expedients amb números 04/11/AAI/CS i ATREGI/2011/13/12, seguits a instància de Promociones Rurales de Biogás Benlloch, SL, amb CIF B-12845160, i domicili social al carrer d'Enmig, 52-2n, 12137 de Castelló, que tenen com a objecte l'atorgament de l'autorització ambiental integrada i l'autorització administrativa per a una planta de valoració de residus ramaders per mitjà de generació de biogàs per a la producció d'energia elèctrica, connectada a xarxa.  
  
Peticionari: Promociones Rurales de Biogàs Benlloch, SL.  
Emplaçament: Partida Llacunes, polígon 3, parcel·la 49, de Benlloch (Castelló).  
Projecte: Planta de biogàs.  
Tractament de residus previst anual: 35.270 t.  
Capacitat de producció de biogàs anual: 1.612.161 m³.  
Producció d'energia elèctrica anual: 3.992.000 kWh.  
El que es posa en coneixement perquè en el termini de 30 dies hàbils a partir de l'endemà de la publicació d'este anunci en el Diari Oficial de la Comunitat Valenciana, puguen presentar les corporacions i els particulars interessats les al·legacions que estimen convenients.  
Durant este termini els interessats podran examinar els projectes presentats en la Direcció Territorial de Castelló, de la Conselleria d'Infraestructures, Territori i Medi Ambient, Edifici PROP, av. dels Germans Bou, 47, de Castelló, en el Servici Territorial d'Energia de Castelló, de la Conselleria d'Economia, Indústria i Comerç, carrer de Navarra, 40, entresòl, de Castelló, i en l'Ajuntament de Benlloch (Castelló), on estaran exposats en hores d'atenció al públic.  
  
  
Castelló de la Plana, 2 de març de 2012.- El director territorial d'Infraestructures, Territori i Medi ambient: Jorge Traver de Juan.